Cellina

Cellina er en høyre sideelv til Meduna i regionen Friuli-Venezia Giulia i Italia. 

Cellinas kilde ligger i De karniske Alper i kommunen Claut i den tidligere provinsen Pordenone (nå den interkommunale unionen UTI delle Valli e delle Dolomiti Friulane). Den første delen av løpet går i en sørvestlig retning. Ved samløpet med Cimoliana endres retningen skarpt mot sørøst, og Cellina flyter inn i dalen den har gitt navn til, Valcellina. Cellina er 58 kilometer lang, av disse er omtrent 30 i Valcellina. Ved Barcis har en demning skapt den kunstige innsjøen Lago di Barcis. Nedenfor demningen strømmer elva gjennom en trang kløft. Her finnes et naturreservat og en gammel vei langs elva, som kan følges til fots eller med sykkel. Ved Montereale Valcellina finnes nok en oppdemning, Lago di Ravedis, og nedenfor denne bøyer elva av mot sørøst og antar et bredt, forgreinet løp på slettelandet de resterende 20 kilometrene til samløpet med Meduna.

Referanser

Eksterne lenker 
 

Elver i Italia
Friuli-Venezia Giulia
Nedbørfelt til Adriaterhavet